# H2O (grup musical)

H$_2$O és un grup estatunidenc de hardcore punk format a la ciutat de Nova York el 1994.

## Història

Mentre feia de pipa de Sick of It All, Toby Morse cantava de vegades amb amb el grup en els bisos. A finals de 1994, Morse va decidir forma el seu propi grup, H$_2$O, al barri de Lower East Side amb Rusty Pistachio, Eric Rice, i el seu germà Todd Morse i Todd Friend, ambdós antics membres d'Outcrowd, amb qui havien publicat els àlbums New Music Solution (1988), Weathered (1992) i Healer (1994). H$_2$O va estar de gira durant la major part del 1995 i el 1996, telonejant pràcticament tots els grups de hardcore que van tocar a la Costa Est, com Rancid, Quicksand, Sick of It All, CIV o No Doubt.
El gener de 1996 H$_2$O va gravar el seu àlbum homònim als Brielle Studios-NYC, publicant-lo al maig del mateix any. Aquell estiu el grup va fer una gira amb Shelter i Murphy's Law. A l'octubre H$_2$O va actuar al CBGB i va gravar el videoclip de «Family Tree». També va girar amb Social Distortion.
El juny de 1997 H$_2$O va gravar Thicker Than Water, seguit d'una gira internacional. El 1997 va telonejar Misfits, Pennywise, Sick of It All, CIV i The Mighty Mighty Bosstones i, després, va actuar al Warped Tour de les edicions de 1998 i 1999 (compartint autobús amb 7 Seconds).
El maig de 1999, H$_2$O va publicar FTTW i va enregistrar el videoclip d'«One Life One Chance». Aquell any i el següent va anar de gira amb NOFX, The Bouncing Souls, 7 Seconds i Saves the Day. L'estiu del 2000 H$_2$O va gravar una versió de la cançó d'Ice Cube «It Was a Good Day».
Go es va publicar el maig de 2001 i va ser produït per Matt Wallace. Després H$_2$O va participar al Warped Tour amb Blink-182, Good Charlotte, New Found Glory i Face to Face i va fer una gira completa pel Canadà. El 2002 va gravar i publicar l'EP All We Want, compost de tres cançons noves i dos temes en directe. També va tocar al Japó, Europa i als Estats Units amb Sum 41 i Box Car Racer.
El 2005 H$_2$O va fer una gira europea amb Madball i als Estats Units amb The Used, Pennywise i Dropkick Murphys. El 2006 va tocar a Sud-amèrica (Brasil, Argentina, Xile i Colòmbia) per primera vegada, mentre componia les cançons que es convertirien en Nothing to Prove. H$_2$O va tornar a l'estudi el gener de 2008 per a començar a treballar en el seu cinquè àlbum d'estudi del qual ja havia publicat algunes cançons a MySpace. Nothing to Prove es va publicar el 2008 amb Bridge 9 Records, el seu primer àlbum de material nou en set anys.
El 15 de novembre de 2011 H$_2$O va publicar Don't Forget Your Roots, un CD d'homenatge de 15 cançons d'algunes de les seves bandes preferides. El març de 2015 H$_2$O va començar a gravar l'àlbum Use Your Voice, publicat a través de Bridge Nine Records el 9 d'octubre del mateix any. El gener de 2016 es va embarcar en una gira europea amb Ignite, Terror, Iron Reagan, Twitching Tongues, Wisdom in Chains i Risk It!.

## Discografia
### Àlbums

* H$_2$O (1996)
* Thicker Than Water (1997)
* F.T.T.W. (1999)
* Go (2001)
* Nothing to Prove (2008)
* Don't Forget Your Roots (2011)
* Use Your Voice (2015)

### EP

* This Is the East Coast...! Not LA! (compartit amb Dropkick Murphys) (2000)
* Live EP (H2O) (2000)
* All We Want (2002)
* California (2011)
* New York City (2011)
* Washington D.C. (2011)

## Referències

* ↑ «H2O publican su vídeo más sentimental (2016)» (en castellà). Mondo Sonoro, 16-02-2016. [Consulta: 18 abril 2024].
* ↑ «Interview With Toby Morse Of H2O » Late Night Wallflower», 30-08-2008. Arxivat de l'original el 2008-08-30. [Consulta: 18 abril 2024].
* ↑ Sneider, Isabel. «The state of hardcore with H2O’s Toby Morse and Shapel Lacey» (en anglès americà), 14-09-2023. [Consulta: 18 abril 2024].
* ↑ «H20 Interview - Adam Blake and Rusty Pistachio | ThePunkSite.com», 24-05-2011. Arxivat de l'original el 2011-05-24. [Consulta: 18 abril 2024].
* ↑ Sharpe-Young, Gary (2005) New Wave of American Heavy Metal, Zonda Books Limited, ISBN 978-0958268400, p. 164
* ↑ «H2O signs to Bridge 9». Punknews.org, January 14, 2008. [Consulta: November 11, 2017].
* ↑ «Tours: H2O (Record Release)». Punknews.org, March 4, 2008. [Consulta: November 11, 2017].
* ↑ Waldman, Scott. «Every H2O Album Ranked Worst To Best» (en anglès americà), 28-09-2023. [Consulta: 18 abril 2024].